wickkiey/tamil-wikipedia-chunked huggingface dataset:
# வில்லியம் ஆடம்

## வாழ்க்கை வரலாறு

### இறுதிக்காலம்

இவர் டஃப் ஹவுஸ் கட்டிய போது தரப்பட வேண்டிய ஊதியம் வழங்கப்படவில்லை. திட்டத்தை ஏற்றுக்கொண்ட போது ஒப்பந்தம் எதுவும் போடப்படவில்லை. அத்துடன் கல்சிற்பத்தில் செய்யப்பட்ட கலைவேலைப்பாட்டுக்கு பணம் வழங்க மறுத்துவிட்டார் திட்டத்தை வழங்கியவர். அதனால், ஆடம் நீதிமன்றத்தை அணுகி, சாதகமான தீர்ப்பு பெற்றார். இருந்தபோதும், திட்டத்தை வழங்கிய புருஸ், பிடிவாதமாக இருந்து, ஆடம் சாகும் காலம் தருவாயை அடையும் வரை வழக்கை இழுத்தடித்தார்.  
இவரது மூன்று மகன்களும் குடும்பத் தொழிலையே கவனித்து வந்தனர். இவரது ஆளுமையை பயன்படுத்தி, ஆயுதக் கிடங்கு கட்டுமானக் குழுவில் தன் மகனுக்கு பொறுப்பு வாங்கித் தர முயன்று, தோற்றார்.  
இவர் 1747 ஆண்டில் உடல்நலம் குன்றி இறந்தார். எடின்பர்க்கிலேயே இவரது உடல் புதைக்கப்பட்டது. இவரது மகன் கட்டிய குடும்ப நினைவகம் ஒன்று இவரது இறப்பிற்கு பின்னரான 20ஆம் ஆண்டில் எடின்பர்க் நகர மன்றத்தால் சீரமைக்கப்பட்டது.
# மந்திரி குமாரன்

***மந்திரி குமாரன்*** 1963 ஆம் ஆண்டு வெளியான ஒரு இந்திய, தமிழ்த் திரைப்படமாகும். இத்திரைப்படத்தை பி. விட்டலாச்சார்யா இயக்கியிருந்தார். காந்தாராவ், அநுராதா, ராஜஸ்ரீ ஆகியோர் முக்கிய கதாபாத்திரங்களில் நடித்திருந்தனர். புரட்சிதாசன் இயற்றிய பாடல்களுக்கு ராஜன்-நாகேந்திரா இரட்டையர் இசையமைக்க டி. எம். சௌந்தரராஜன், பி. சுசீலா, எஸ். சி. கிருஷ்ணன், ஜிக்கி ஆகியோர் பின்னணி பாடினார்கள்.
# ஆல்பிரெட் ஆட்லர்

**ஆல்பிரட் ஆட்லர்** (*Alfred W. Adler* 7 பெப்ரவரி 1870 – 28 மே 1937) என்பவர் ஆஸ்திரியாவைச் சேர்ந்த ஒரு உளச்சிகிச்சை மருத்துவர், உளவியல் ஆய்வாளர் மேலும் தனிநபர் உளவியலுக்காக சிறப்பாக அறியப்படுகிறார். தனிநபர் உளவியல் என்ற கல்விப்பிரிவின் நிறுவனரும் ஆவார். தாழ்வு மனப்பான்மை மனித ஆளுமையில் மிகப் பெரிய தாக்கத்தை ஏற்படுத்தும் என்பதை வலியுறுத்திக் கூறினார். பொது உளவியலின் மீள்பார்வை என்ற நூலில் தனி மனிதனின் உளவியல் சமூகத்தில் பெரிய தாக்கத்தை ஏற்படுத்தும் என்று வலியுறுத்தியுள்ளார்.தாழ்வுணர்ச்சியின் முக்கியத்துவத்திற்கு அவர் அளித்த அழுத்தம், ஆல்பிரெட் ஆட்லர் மனிதர்களை தனித்தனி உறுப்புகளாக ஒவ்வொருவரையும் தனித்துவம் மிக்கவர்களாகக் கருதினார். அதனால் தான் இவருடைய உளவியல் தனிநபர் உளவியல் என பின்னர் அழைக்கப்பட்டது. (ஆர்க்லர் 1976).  
ஆட்லர் தான் முதன்முதலில் தனிமனிதனை மறுசீரமைப்பு செய்தலில் சமூகக்கூற்றின் முக்கியத்துவத்தை வலியுறுத்தியவர் ஆவார், மேலும் சமூகத்தில் மனநலத்தின் அவசியத்தை உணர்த்தியவர் ஆவார்,. பொது உளவியல் மீள்பார்வை என்ற பெயரிலான ஆய்வு ஒன்று இருபதாம் நுாற்றாண்டில் அதிகம் மேற்கோள் சுட்டப்பட்ட உளவியலாளர்களில் ஆட்லர் 67 ஆம் இடத்தில் உள்ளதாகக் குறிப்பிடுகிறது.
# ஆல்பிரெட் ஆட்லர்

## தொடக்க கால வாழ்க்கை

ஆல்ஃபிரெட் ஆட்லர் ஆஸ்திரியாவில் வியன்னாவிற்கு அருகில் உள்ள ரூடோல்ஃப்சிம் என்ற இடத்தில் 1870 ஆம் ஆண்டு பெப்ரவரி 7 ஆம் நாள் பிறந்தார். அங்கேரியில் பிறந்த யூத தானிய வியாபாரி மற்றும் அவரது மனைவிக்குப் பிறந்த ஏழு குழந்தைகளில் இரண்டாவது குழந்தையாகப் பிறந்தவர் ஆட்லராவார். ஆல்பிரெட்டின் இளைய சகோதரன் ஆல்பிரெட்டுக்கு மூன்று வயதாக இருந்த போது அவனுக்கு அடுத்த படுக்கையில் இறந்தான். ஆல்ஃபிரெட் ஆட்லர் ரிக்கெட்ஸ் நோயினால் பாதிக்கப்பட்டிருந்ததால் நான்கு வயது வரை நடக்க இயலாதவராக இருந்தார். ஆட்லர் ஒரு சுறுசுறுப்பான, எல்லோராலும் அறியப்பட்ட குழந்தையாகவும் மற்றும் ஒரு சராசரியான மாணவனாகவும் தனது மூத்த சகோதரன் சிக்மண்டுடன் போட்டியிடும் மனப்பான்மை கொண்டிருந்ததால் நன்கறியப்பட்டவராகவும் இருந்தார். குழந்தையாக இருந்த காலத்தில் நோய்வாய்ப்பட்ட நிலையில் இருந்ததால் வாழ்நாளில் மருத்துவராக வரவேண்டும் என்ற கனவுடன் இருந்த ஆல்ஃபிரெட் ஆட்லர் 1895 ஆம் ஆண்டில் வியன்னா பல்கலைக்கழகத்தில் மருத்துவப் பட்டப்படிப்பை முடித்தார். பட்டப்படிப்பு முடித்த பின் கண் மருத்துவத்தில் தனது தொழிலைத் தொடங்கி பின்னர் பொது மருத்துவத்தில் தொடர்ந்தார்.
# ஆல்பிரெட் ஆட்லர்

## தொழில் வாழ்க்கை

ஆல்ஃபிரெட் ஆட்லர் பின்னர் தனது ஆர்வத்தை மனநோய் சிகிச்சையை நோக்கி திருப்பினார். 1902 ஆம் ஆண்டில் சிக்மண்ட் ஃபிராய்டு உளப்பகுப்பாய்வு கலந்துரையாடல் குழுவில் சேர ஆட்லருக்கு அழைப்பு விடுத்தார். இந்தக்குழு ஒவ்வொரு வாரமும் புதன் கிழமையன்று ஃபிராய்டின் இல்லத்தில் சந்தித்தனர். பின்னர், இந்தக் குழுவே பின்னர் வியன்னா பல்கலைக்கழகத்தில் உளப்பகுப்பாய்வு சமூகமாக மாறியது. ஒரு குறிப்பிட்ட காலத்திற்கு இந்த சமூகத்தின் தலைவராகப் பணியாற்றி விட்டு ஃபிராய்டின் கோட்பாடுகளில் ஏற்பட்ட கருத்து வேற்றுமையின் காரணமாக பகுதியாக விலகினார்.
உளப்பகுப்பாய்வின் வளர்ச்சியில் ஆட்லர் முக்கியப் பங்கு வகித்திருந்த போதினும், தனது சொந்த சிந்தனைப் பள்ளியிலிருந்து தன்னை விலக்கிக் கொண்ட முதல் முக்கிய நபர்களில் ஒருவராகவும் இருந்தார். அவர் பிராய்டின் சக பணியாளராக இருந்தாரே தவிர, அவர் ஒருபோதும் பிரபல ஆஸ்திரிய மனநல மருத்துவரின் சீடராய் இருந்திருக்கவில்லை என்பதை விரைவாக சுட்டிக்காட்டினார்.
# அன்னா லெத்திசியா பார்பௌல்டு

**அன்னா லெத்திசியா பார்பௌல்டு** (*Anna Laetitia Barbauld*, , அல்லது பிரான்சிய மொழிபோல **பார்போ** , *திருமணத்திற்கு முன்* **அய்க்கின்**; 20 சூன் 1743 – 9 மார்ச்சு 1825) முதன்மைபெற்ற ஆங்கிலக் கவிதாயினியும் கட்டுரையாளரும் இலக்கிய விமரிசகரும் பதிப்பாசிரியரும் சிறுவர் எழுத்தாளரும் ஆவார்.  
"பெண் அறிவாளி" எனப் போற்றப்பட்ட பார்பௌல்டு பல்வேறு துறைகளிலும் எழுதி வந்தார்; பெண்கள் மிக அரிதாகவே தொழில்முறை எழுத்தாளர்களாக இருந்தவொரு காலகட்டத்தில் எழுத்துத் துறையில் பல வெற்றிகளை சாதித்தார். பால்கிரேவ் கலையகத்தில் ஆசிரியையாக சிறப்புக் கவனம் பெற்றார்; சிறுவர்களுக்கான புத்தாக்க எழுத்தாளராகவும் பெயர் பெற்றார். அவரது சிறுவர்களுக்கான தொடக்க நூல்கள் ஓர் நூற்றாண்டுக்கும் மேலாக கற்பித்தலுக்கு முன்மாதிரியாக அமைந்தது. அவரது கட்டுரைகள் பெண்களால் பொதுக்களத்தில் அரசியலில் ஈடுபட முடியும் என்பதை நிலைநிறுத்தியது. எலிசபெத் பெங்கர் போன்றவர்கள் இவரையேப் பின்பற்றினார்கள். பார்பௌல்டின் இலக்கிய வாழ்வு பிரித்தானிய இலக்கிய வரலாற்றில் பல காலகட்டங்களைத் தாண்டிய ஒன்றாகும்: அவரது படைப்புக்கள் தெளிவையும் மன உணர்வுகளையும் ஒருசேர முன்னிறுத்தின; அவரது கவிதைகள் பிரித்தானிய புனைவிய இலக்கியத்திற்கான அடிக்கலாக அமைந்தன. இலக்கிய விமரிசகராகவும் விளங்கினார். பார்பௌல்டு தொகுத்த பதினெட்டாம் நூற்றாண்டு பிரித்தானிய புதினங்களின் நூற்றிரட்டு இன்றுவரை நெறிமுறையாக விளங்குகின்றது.  
பார்பௌல்டு நெப்போலியப் போர்களில் பிரித்தானியாவின் பங்கேற்பை விமரிசித்து *எய்ட்டீன் அன்ட்ரெட் இலெவன்* (1811) என்ற கவிதைத் தொகுப்பை வெளியிட்டார்; இதற்கு எழுந்த தீய விமரிசனங்களால் மனமுடைந்து அதற்குப் பின் தம் வாழ்க்கையில் எதையுமே வெளியிடவில்லை. பிரெஞ்சுப் புரட்சியின் துவக்க காலங்களில் அவர் ஊக்கமூட்டிய புனைவிய கவிஞர்கள் பலரும் பிற்கால பழமை விரும்பிகளாக அவருக்கு எதிராக எழுதியதும் அவருக்கு அதிர்ச்சியளித்தது. பத்தொன்பதாம் நூற்றாண்டில் பார்பௌல்டு சிறுவர்களுக்கான கல்விசார் எழுத்தாளராக மட்டுமே அறியப்பட்டார்; இருபதாம் நூற்றாண்டில் பெரும்பாலும் மறக்கப்பட்டார். 1980களில் பெண்ணியத் திறனாய்வின் எழுச்சியின் பின்னர் அவரது படைப்புக்களில் புதிய ஆர்வம் எழுந்தது. இலக்கிய வரலாற்றில் அவருக்கான சிறப்பிடம் மீட்கப்பட்டது.
# அன்னா லெத்திசியா பார்பௌல்டு

## மூலங்கள்

தற்போது அறியப்பட்டுள்ள பார்பௌல்டின் வாழ்க்கைப் பற்றி பெரும்பாலும் இரண்டு வாழ்க்கை நினைவுக் குறிப்புகளிலிருந்தே கிடைக்கிறது. முதலாவது 1825இல் அவரது உடன்பிறப்பின் மகள் *லூசி அய்க்கின்* எழுதியது; இரண்டாவது 1874இல் அவரது உடன்பிறந்தாரது பேத்தி *அன்னா லெத்திசியா லெ பிரெடன்* எழுதியது. பார்பௌல்டு சிலருக்கு எழுதிய கடிதங்களும் மீட்கப்பட்டுள்ளன. இருப்பினும் அவர் வீட்டு ஆவணங்கள் பலவும் 1940இல் இரண்டாம் உலகப் போரில் நாசி ஜெர்மனியின் விமானப்படை பிரிட்டன் மீது நடத்திய தொடர் குண்டுவீச்சில் தீக்கிரையாயின.
# அன்னா லெத்திசியா பார்பௌல்டு

## இளமைக்காலம்

பார்பௌல்டு சூன் 20, 1743இல் *கிப்வர்த் ஆர்ட்கோர்ட்* என்னுமிடத்தில் லைசெஸ்டர்சையர் கவுன்டியில் ஜேன் மற்றும் ஜான் அய்க்கின் இணையருக்கு மகளாகப் பிறந்தார். ஜேன் அய்க்கினின் தாய்பெயரை இவருக்குச் சூட்டினர். வீட்டில் நான்சி என அழைத்து வந்தனர். பார்பௌல்டின் தந்தை இங்கிலாந்து திருச்சபையை ஏற்காதவர்கள் நடத்திய பள்ளியில் தலைமை ஆசிரியராகப் பணிபுரிந்து வந்தார். தவிரவும் திருச்சபை பொது ஆட்சி முறை (பிரெஸ்பைடேரிய) தேவாலயத்தில் மறைபரப்புநராகவும் இருந்தார்.அவரது வீட்டிலேயே சிறுவர்களுக்கான பள்ளி இயங்கியது. அவரது குடும்பத்தின் வாழ்நிலை வசதியாக இருந்தது. பார்பௌல்டின் தந்தை 1780இல் இறக்கும்போது அவரது சொத்து £2,500க்கும் கூடுதலாக மதிப்பிடப்பட்டது. சிறுவர்களுடனேயே கூடுதலாக ஊடாடியதால் அன்னாவிற்கு ஆண்களின் துறைகள் என அக்காலங்களில் அடையாளப்படுத்தப்பட்ட துறைகளில் ஆர்வம் மிகுந்தது. தாயாருக்கு விருப்பமில்லாவிடினும் தந்தையாரிடம் பிடிவாதம் பிடித்து செவ்வியல் இலக்கியங்களை கற்றுத் தேர்ந்தார். இலத்தீன், தொன்ம கிரேக்கம், பிரான்சியம், இத்தாலி மொழி என பல மொழிகளிலும் தேர்ந்தார்.  
தமது தம்பி ஜான் அய்க்கின் மீது அளவுகடந்த பாசம் கொண்டிருந்தார். இருவரும் சிறந்த நண்பர்களாக, இலக்கியத் தேடுதல்களில் கூட்டாளிகளாக வாழ்ந்தனர்.  
1758இல் அன்னாவின் குடும்பம் வாரிங்டனுக்கு குடி பெயர்ந்தது. வாரிங்டன் அகாதமியில் தந்தை ஆசிரியராகப் பொறுப்பேற்றார். இங்கு இயல் மெய்யியலாளரும் ஒருமைக் கோட்பாட்டாளுருமான சோசப்பு பிரீசிட்லி போன்ற பல புகழ்பெற்ற அறிஞர்களை சந்திக்கும் வாய்ப்பு கிடைத்தது. இங்கிருந்த அறிவார்ந்தசூழலுக்காக பலரும் "வடக்கிலுள்ள ஏதென்சு" என இந்த அகாதமியைக் குறிப்பிடுகின்றனர். இக்காலகட்டத்தில் அன்னாவின் அழகாலும் அறிவாலும் ஈர்க்கப்பட்ட பலர் மணம் புரிய முன்வந்தனர்; தன் தாயின் கவலையையும் பொருட்படுத்தாது அன்னா அவற்றை நிராகரித்தார்.
# அன்னா லெத்திசியா பார்பௌல்டு

## நூற்கோவை

### முதன்மை சான்றுகள்

- Barbauld, Anna Letitia. *Anna Letitia Barbauld: Selected Poetry & Prose*. Eds. William McCarthy and Elizabeth Kraft. Peterborough, Ontario: Broadview Press Ltd., 2002. .
- Barbauld, Anna Letitia. *The Poems of Anna Letitia Barbauld*. Ed. William McCarthy and Elizabeth Kraft. Athens: University of Georgia Press, 1994. .
# அன்னா லெத்திசியா பார்பௌல்டு

## நூற்கோவை

### இரண்டாம்நிலைச் சான்றுகள்

#### வாழ்க்கை வரலாறுகள்

- Ellis, Grace. *A Memoir of Mrs. Anna Laetitia Barbauld with Many of Her Letters*. 2 vols. Boston: James R. Osgood and Co., 1874. Retrieved on 17 April 2007.
- Le Breton, Anna Letitia. *Memoir of Mrs. Barbauld, including Letters and Notices of Her Family and Friends. By her Great Niece Anna Letitia Le Breton*. London: George Bell and Sons, 1874.
- McCarthy, William. *Anna Letitia Barbauld: Voice of the Enlightenment*. Baltimore: Johns Hopkins University Press, 2009.
- Murch, J. *Mrs. Barbauld and her Contemporaries*. London: Longman, 1877.
- Thackeray, Anne Ritchie. *A Book of Sibyls*. London: Smith, 1883.
- Rodgers, Betsy. *Georgian Chronicle: Mrs. Barbauld and Her Family*. London: Methuen, 1958.
# அன்னா லெத்திசியா பார்பௌல்டு

## நூற்கோவை

### இரண்டாம்நிலைச் சான்றுகள்

#### பிற

- Armstrong, Isobel. "The Gush of the Feminine: How Can we Read Women's Poetry of the Romantic Period?" *Romantic Women Writers: Voices and Countervoices*. Eds. Paula R. Feldman and Theresa M. Kelley. Hanover: University Press of New England, 1995.
- Ellison, Julie. "The Politics of Fancy in the Age of Sensibility." *Re-Visioning Romanticism: British Women Writers, 1776–1837.* Ed. Carol Shiner Wilson and Joel Haefner. Philadelphia: Univ. of Pennsylvania Press, 1994.
-
-
- Guest, Harriet. "Anna Laetitia Barbauld and the Mighty Mothers of Immortal Rome." *Small Change: Women, Learning, Patriotism, 1750–1810*. Chicago: University of Chicago Press, 2000.
- Janowitz, Anne. *Women Romantic Poets: Anna Barbauld and Mary Robinson*. Tavistock: Northcote House, 2003.
-
-
- McCarthy, William. "A 'High-Minded Christian Lady': The Posthumous Reception of Anna Letitia Barbauld." *Romanticism and Women Poets: Opening the Doors of Reception*. Eds. Harriet Kramer Linkin and Stephen C. Behrendt. Lexington: University Press of Kentucky, 1999.
-
- McCarthy, William. "'We Hoped the Woman Was Going to Appear': Repression, Desire, and Gender in Anna Letitia Barbauld's Early Poems." *Romantic Women Writers: Voices and Countervoices.* Eds. Paula R. Feldman and Theresa M. Kelley. Hanover: Univ. Press of New England, 1995.
- Mellor, Anne K. "A Criticism of Their Own: Romantic Women Literary Critics." *Questioning Romanticism*. Ed. John Beer. Baltimore: Johns Hopkins Univ. Press, 1995.
- Myers, Mitzi. "Of Mice and Mothers: Mrs. Barbauld's 'New Walk' and Gendered Codes in Children's Literature." *Feminine Principles and Women's Experience in American Composition and Rhetoric*. Eds. Louise Wetherbee Phelps and Janet Emig. Pittsburgh: University of Pittsburgh Press, 1995.
-
- Ross, Marlon. "Configurations of Feminine Reform: The Woman Writers and the Tradition of Dissent." *Re-visioning Romanticism: British Women Writers, 1776–1837*. Eds. Carol Shiner Wilson and Joel Haefner. Philadelphia: University of Pennsylvania Press, 1994.
- Ruwe, Donelle. "Barbauld and the Body-Part Game: Maternal Pedagogy in the Long Eighteenth Century." *Mothers in Children's and Young Adult Literature: From the Eighteenth Century to Postfeminism.* Eds. Karen Coats and Lisa Rowe Fraustino. University of Mississippi Press, 2016. 27–44.
-
# ரிச்சி (திரைப்படம்)

**ரிச்சி** (***Richie***) (முதலில் ***சாண்டா மரியா*** மற்றும் ***அவர்கள்*** என்ற பெயர்கள் இடப்பட்டன) என்பது 2017 ஆண்டைய இந்திய தமிழ்/மலையாள குற்றவியல் திரைப்படமாகும். இப்படத்தை கௌதம் ராமச்சந்திரன் இயக்க ரக்சித் செட்டி எழுதியுள்ளார். இந்தப் படமானது 2014 ஆண்டைய கன்னட திரைப்படமான *உளிதவரு கண்டந்தை* படத்தின் மறு ஆக்கமாகும். படத்தில் நிவின் பாலி முதன்மைப் பாத்திரத்தை ஏற்று நடிக்க, உடன் நடராஜன் சுப்பிரமணியம், சிரத்தா சிறீநாத், லட்சுமி பிரியா சந்திரமெளலி ஆகியோர் பிற பாத்திரங்களை ஏற்று நடித்துள்ளனர்.  
இப்படத்தின் தயாரிப்பப் பணிகள் 2016 சூனில் தொடங்கியது. *ரிச்சி* இந்தியாவில் 2017 திசம்பர் 8 அன்று வெளியானது.
# ரிச்சி (திரைப்படம்)

## கதை

தூத்துக்குடி மாவட்டம் மணப்பாடு கடல் கிராமத்தில் நிகழுவதாக கதை அமைக்கப்பட்டுள்ளது. படத்தின் நாயகன் ரிச்சி (நிவின் பாலி) இவர் தேவலயத் திருத்தந்தையான ஏ.கே.சகாயத்தின் (பிரகாஷ் ராஜ்) மகன். ரிச்சியின் ஒரு நண்பன் ரகு (ராஜ் பரத்) இவருடைய அம்மா ஒரு மீன் வியாபாரி. ரிச்சியும் ரகுவும் பள்ளிக்கூடத்தில் இருந்து நெருங்கிய நண்பர்கள். ஒரு நாள் பள்ளி நண்பர்களுக்குள் வந்த சிறு சண்டையில் எதிர்பாராத விதமாக ஒருவன் கொலை செய்யப்படுகிறான். இந்த நிகழ்வால் ரகு ஊரைவிட்டு ஓடிப்போய் கொல்கத்தாவில் ஒரு கடத்தல் கும்பலில் இணைகிறான். கொலப்பழி சுமத்தப்பட்ட ரிச்சி சிறுவர் சீர்திருத்தப் பள்ளியில் சேர்க்கப்படுகிறான். வளர்ந்த பிறகு ரிச்சி ஐசக் அண்ணாச்சி என்னும் நிழலுலக தாதாவிடம் வேலை செய்கிறார். ஊரில் அடாவடி செய்து சண்டியராக உலவுகிறார். இவருக்கு உதவியாக முருகேஸ் (ஆடுகளம் முருகதாஸ்) உள்ளார்.  
இதற்கிடையில் நண்பனின் மரணத்துக்குக் காரணமானதால் குற்ற உணர்வில் செல்வம் (நட்டி நட்ராஜ்) தனது ஊரான மதுரையைவிட்டு மணப்பாடு கிராமத்தில் படகு பழுதுபார்பவராக வேலை பார்க்கிறார். இவருக்கு ஒரு நண்பர். அவரின் தங்கையின் மேல் செல்வத்துக்கு காதல் வருகிறது. செல்வத்தின் நண்பன் காணாமல் போகிறான் அவனைத் தேடி அவனின் தங்கையும், செல்வமும் அலைகிறார்கள்  
இதற்கிடையில் மேகா (சிரத்தா ஸ்ரீநாத்) என்னும் ஒரு பத்திரிக்கை துறை பெண் ஒரு கொலைச் சம்பவத்தின் ஊற்றுக்கண்ணைத் தேடி பெரும் ஆராய்ச்சியில் இறங்குகிறார். அவரது ஆராய்ச்சியில் படம் மேற்கண்ட பல கிளைக் கதைகளாக விரிகிறது. இத்தனைக் கதைகளும் ரிச்சியை தொடர்புடையதாக அவனைச் சுற்றி வருகிறது. அந்நேரத்தில் ரிச்சியின் உயிருக்கு ஒரு எதிர்பாராத ஆபத்து ஏற்படுகிறது. அதே நேரம் ரிச்சியின் நீண்ட நாள் நண்பன் ரகு சுட்டுக்கொல்லப்படுகிறான். கடைசியில் ரிச்சி என்ன ஆனான், மேகா கண்டுபிடிப்பது என்ன என்பது தான் கதை.
# ரிச்சி (திரைப்படம்)

## நடிகர்கள்

- நிவின் பாலி - ரிச்சர்ட் கே. சகாயம் (ரிச்சி), மணப்பாடைச் சேர்ந்த அண்ணாச்சியின்கீழ் செயல்படும் உள்ளூர் சண்டியர்
- நடராஜன் சுப்பிரமணியம் - செல்வம் (செல்வா), மதுரையைச் சேர்ந்த ஒரு படகு பழுதுநீக்குநர்
- சிரத்தா சிறீநாத் - மேகா, ரிச்சியின் கொலை வழக்கில் உள்ள மர்மத்தை எழுதும் ஒரு செய்தித்தாள் எழுத்தாளர்
- லட்சுமி பிரியா சந்திரமெளலி - பிலோமினா, பீட்டரின் சகோதரி மற்றும் செல்வாவாவால் காதலிக்கப்படுபவர்
- பிரகாஷ் ராஜ் - ஏ.கே.சகாயம், ரிச்சியின் தந்தை மற்றும் தேவாலய திருத்தந்தை
- ராஜ் பரத் - ரகு, கொல்கத்தாவுக்கு ஓடிப்போன ரிச்சியின் பால்யகால நண்பன்
- துளசி - ராதா, ரகுவின் தாயார்
- ஆடுகளம் முருகதாஸ் - முருகேஷ், ரிச்சியன் குடும்ப நண்பர்
- இளங்கோ குமரவேல் - 'காகா' பீட்டர், கடலில் கிடைத்த சிலையை கொண்டுவந்த மீனவர்
- ஜி. கே. ரெட்டி - ஐசக் அண்ணாச்சி, மணப்பாடைச் சேர்ந்த நிழலுலக தாதா
- பார்கவ் ராமகிருஷ்ணன் - தாஸ்
# ரிச்சி (திரைப்படம்)

## தயாரிப்பு

### வளர்ச்சி

2012 இல், கௌதம் ராமச்சந்திரன் நிவின் பாலியைச் சந்தித்து, இருமொழித் திரைப்படத்தை உருவாக்கும் யோசனை குறித்து கலந்துரையாடினர். அவர்கள் பல கதைகள் குறித்து உரையாடி, இறுதியில், ரக்ஷித் ஷெட்டியின் கன்னடப் படமான உளிதவரு கண்டந்தை (2014) படத்தின் திரைக்கதையால் கவரப்பட்டு அதன் மறு ஆக்க உரிமையை வாங்க முடிவெடுத்தனர். 2015 சூனில் கௌதம் தமிழ் சூழலுக்கு பொருந்தக்கூடியவாறு அசல் திரைக்கதையை மாற்றுவதற்கு கிட்டத்தட்ட 40 வரைவுகளை தயாரித்தார். தமிழ் மொழிக்கேற்ற திரைக்கதையை உருவாக்கும் பணியில் கௌதத்துடன் ஈடுபாட்டுடன் பணிபுரிந்த நிவின் பாலி, மலையாளத்துடன் சேர்த்து இருமொழி படமாக்குவதாக கொண்டிருந்த திட்டத்தைக் கைவிட்டார். 2015 ஏப்ரலில் படத்தில் முன்னணி பாத்திரத்தில் வரலட்சுமி சரத்குமார் நடிப்பதாக வெளியான செய்தியை கௌதம் மறுத்தார். சென்னையில் அமைக்கப்பட்ட சில செட்டிங்குகளைக் கொண்டு படத்தின் மலையாளப் பதிப்பு முடித்து வெளியிடப்பட்டது. இறுதியில் சில தமிழ் உரையாடல்கள் இடம்பெற்றன.
# ரிச்சி (திரைப்படம்)

## தயாரிப்பு

### படப்பிடிப்பு

2016 சூன் துவக்கத்தில், தூத்துக்குடியில் படத்தின் முதல்கட்டப் படப்பிடிப்பு தொடங்கியது. முதலில் இந்த திரைப்படத்தின் பெயர் சாண்டா மரியா என இடப்பட்டது, பின்னர் பெயரானது அவர்கள் என மாற்றப்பட்டு, இறுதியில் *ரிச்சி *என பெயரிடப்பட்டது.  
2016 செப்டம்பரில் இந்தப் படத்தில் ஒரு சிறப்புத் தோற்றத்தில் அசோக் செல்வன் இடம்பெறுவதாக காட்சிகள் படம்பிடிக்கப்பட்டன. ஆனால் இந்தக் காட்சிகள் படத்தில் இடம்பெறவில்லை.
# கஜூரஹோ சித்திரகுப்தர் கோயில்

**சித்திரகுப்தர் கோயில்** (*Chitragupta temple*) சூரியனுக்கு அர்ப்பணிக்கப்பட்ட இக்கோயில், கிபி 11ம் நூற்றாண்டில் நிறுவப்பட்டது. இந்தியாவின் மத்தியப் பிரதேச மாநிலத்தின் சத்தர்பூர் மாவட்டத்திலுள்ள கஜுராஹோவில் அமைந்த கோயில்களில் ஒன்றாகும். இக்கோயில் இதனருகே அமைந்த தேவி ஜெகதாம்பிகை கோயில் கட்டிட அமைப்பில் கட்டப்பட்டுள்ளது.
# கஜூரஹோ சித்திரகுப்தர் கோயில்

## வரலாறு

இங்கு கிடைத்த கல்வெட்டுக்கள் அடிப்படையில், இக்கோயில் கிபி 1020 - 1025 ஆண்டுகளில் நிறுவப்பட்டதாக அறியப்படுகிறது. இந்திய அளவில் முக்கியத்துவம் வாய்ந்த தேசிய நினைவுச் சின்னங்களில் ஒன்றாக சித்திரகுப்தர் கோயிலை இந்தியத் தொல்லியல் ஆய்வகம் அறிவித்துள்ளது.
# கஜூரஹோ சித்திரகுப்தர் கோயில்

## கட்டிடக் கலை

மணற்கற்களால் கட்டப்பட்ட சித்திரகுப்தர் கோயிலின் கருவறையைச் சுற்றி வலம் வருவதற்கு பிரகாரமும், முன்கூடமும், சிலுவை வடிவ மகாமண்டபமும், நுழைவு வாயிலும் கட்டப்பட்டுள்ளது.  
மகாமண்டபம், அழகிய சிற்ப வேலைப்பாடுகள் கொண்ட எண்கோண குவிமாடம் கொண்டுள்ளது. . இக்கோயில் இரண்டு மேல்மாடங்கள் கொண்டது.
# கஜூரஹோ சித்திரகுப்தர் கோயில்

## சிற்பங்கள்

2.1 மீட்டர் உயரம் கொண்ட சித்திரகுப்தர் கோயில் கருவறை பாதி சிதைந்த நிலையில் உள்ளது. கருவறையில் நின்ற நிலையில், ஆயுதங்கள் தரித்து, தாமரைப் பூக்கள் ஏந்திய நிலையில் ஏழு குதிரைகள் பூட்டிய தேரில் சூரியதேவனின் பெரிய சிலை உள்ளது. கருவறை கதவுகளின் உத்திரத்தில் சூரியன் சிறிய உருவச் சிலைகள் உள்ளது.  
கோயில் வெளிப்புற கோபுரங்களில் பலகோணங்களில் சிற்றின்பச் செயல்களில் ஈடுபடும் அழகிய இளங்காதலர்களின் சிற்பங்கள் செதுக்கப்பட்டுள்ளது. விஷ்ணுவின் பத்து அவதாரங்களை எடுத்துக்காட்டும் சிற்பங்கள் செதுக்கப்பட்டுள்ளது. மேலும் அரம்பையர்கள் தங்கள் யோனியை வெளிப்படுத்திக் கொண்டு, கையில் தாமரைப் பூவை ஏந்தி நிற்கும் சிற்பங்கள் உள்ளது. மேலும் மனித உடலுடனும்; காளையின் தலையுடன் காட்சியளிக்கும் நந்தி தேவரின் சிற்பமும் உள்ளது
# கஜூரஹோ சித்திரகுப்தர் கோயில்

## கஜூரஹோ கோயில்கள்

- கஜுராஹோ
- கந்தாரிய மகாதேவர் கோயில்
- இலக்குமணன் கோயில்
- கஜூரஹோ நந்திக்கோவில்
# சித்ராலயா

**சித்ராலயா** என்பது தமிழ் நாட்டில் செயல்பட்ட ஒரு திரைப்பட தயாரிப்பு நிறுவனமாகும். இந்த நிறுவனமானது இயக்குநர் ஸ்ரீதரால் துவக்கப்பட்டது.
# சித்ராலயா

## வரலாறு

ஸ்ரீதர் வீனஸ் திரைப்பட நிறுவனத்துக்காக படங்களைச் செய்து கொண்டிருந்போது அந்நிறுவனத்துடன் ஏற்பட்ட பிணக்கால் அதிலிருந்து விலகி தன் நண்பர்களான கோபு, சி. வி. ராஜேந்திரன், வின்சென்ட், சுந்தரம், திருச்சி அருணாச்சலம் ஆகியோரை வேலை பங்குதாரர்களாகக் கொண்டு சித்ராலயாவை 1960 இல் தொடங்கினார். அப்போது நிறுவனத்தின் அலுவலகமானது சென்னை தியாகராய நகரின் வடக்கு போக் சாலையில் அமைக்கப்பட்டது.
சித்ராலயா நிறுவனமானது படகைத் துடுப்பால் செலுத்தும் ஒரு வாலிபனும், அவன் முன்பாக ஒரு பெண் அமர்ந்திருப்பது போன்ற சின்னம் உருவாக்கப்பட்டது.  
சித்ராலயா தொடங்கப்பட்டதும் முதல் படமாக நெஞ்சில் ஓர் ஆலயம் படத்தின் கதையை படமாக்க விவாதிக்கப்பட்டது. பின்னர் முதல் படமே சோகமாக இருக்க வேண்டாம் என்று கருதி தேன் நிலவு படத்தின் கதையை படமாக்க முடிவு செய்து தயாரித்தனர்.
# சித்ராலயா

## தயாரித்த திரைப்படங்கள்

- தேன் நிலவு
- காதலிக்க நேரமில்லை
- நெஞ்சிருக்கும் வரை
- உத்தரவின்றி உள்ளே வா
- நெஞ்சில் ஓர் ஆலயம்
- சிவந்த மண்
- வெண்ணிற ஆடை
- வைர நெஞ்சம்
- அவளுக்கென்று ஒரு மனம்
- தந்துவிட்டேன் என்னை
# சத்தியவான் சாவித்திரி (1957 திரைப்படம்)

***சத்தியவான் சாவித்திரி*** 1957 ஆம் ஆண்டு வெளியான ஒரு இந்திய மொழிமாற்றுத் திரைப்படமாகும். சதி சாவித்திரி என்ற பெயரில் வெளியான தெலுங்கு மொழிப் படத்தின் தமிழ்ப் பதிப்பே இத் திரைப்படமாகும். கே. பி. நாகபூசணம் இயக்கிய இத்திரைப்படத்தில் அக்கினேனி நாகேஸ்வர ராவ், எஸ். வி. ரங்கராவ், எஸ். வரலட்சுமி ஆகியோருடன் மற்றும் பலர் நடித்திருந்தனர்.
# சுரசுந்தரி

கிபி இரண்டாம் நூற்றாண்டு முதல் பௌத்தம் மற்றும் சமணக் கோயில்களில் யட்சினி எனும் பெண்கள் சிற்பங்கள், சுரசுந்தரிக்கு இணையாக உள்ளது.  
இந்துக் கட்டிடக் கலையில், சுரசுந்திரியின் சிற்பங்கள், கிபி 9ம் நூற்றாண்டு முதல் அறியப்படுகிறது. கஜூரஹோ சித்திரகுப்தர் கோயில் சுவர்களில் சுரசுந்திரியின் சிற்பங்கள் அழகிய வேலைப்பாடுகளுடன் உள்ளது.  
மனைவி இல்லாத வீடும்; பெண் இல்லாத கேளிக்கையும் போன்று, சுரசுந்தரிகளின் சிற்பங்கள் இல்லாத கோயில் சிற்பங்களும் பொலிவற்றதாகும் என இந்து சமய சிற்ப சாத்திரகள் கூறுகிறது. கிபி 15ம் நூற்றாண்டின் *ஷிரார்நவ* எனும் சிற்ப நூலில், சுரசுதந்தரிகளின் சிற்பம், கீழ் நோக்கியவாறு அல்லாது, யாரையோ நோக்கியவாறு வடிக்கக் கூடாது எனக்கூறுகிறது.  
வடநாட்டு இந்துக் கோயில்களின் மூலவர் மற்றும் அம்பாளின் ஏவல் பெண்களாக சுரசுந்தரியின் சிற்பங்கள் வடிக்கப்பட்டுள்ளது.
மேலும் சுரசுந்தரிகள் நடனமாடும் அரம்பையர்கள் போன்று கோயில்களில் சிற்பங்களாக வடிக்கப்பட்டுள்ளது.  
சுரசுந்தரிகளின் சிற்பங்கள் கோயில் சுவர்களில் அழகுடன் வடிப்பது, அந்நாட்டு மன்னர்களின் வளமையைக் காட்டுகிறது.
# கபூர் அண்ட் சன்ஸ்

**கபூர் அண்ட் சன்ஸ்** (***Kapoor & Sons***, மேலும்***Kapoor & Sons (Since 1921)***, என்றும் அறியப்படுகிறது) என்பது இந்தியஇந்தி-மொழிகாதல்நாடகத்திரைப்படமாகும்.இப்படத்தைஷகன் பாத்ரா இயக்க,கரண் ஜோஹர், ஹிரோ யஷ் ஜோகர்,அபூர்வா மேத்தா ஆகியோர் தர்மா புரொடக்சன்ஸ்மற்றும்பாக்ஸ் ஸ்டார் ஸ்டுடியோஸ்ஆகிய பதாகைகளின்கீழ்தயாரித்துள்ளனர். இப்படத்தில் திரை நட்சத்திரங்களானரிசி கபூர், ரத்னா பத்தாக் ஷா, ரஜத் கபூர், ஃபவாத் கான், சித்தார்த் மல்ஹோத்ரா மற்றும் அலீயா பட் ஆகியோர்நடித்துள்ளனர்.  *கபூர்அண்ட் சன்ஸ்* படமானது பிரிந்து சென்ற சகோதரர்களின் கதையைக் கூறுகிறது, அவர்களின் தாத்தாமாரடைப்பால்பாதிக்கப்படும்போதுஅவர்கள் தங்கள் குடும்பத்திற்குத் திரும்பி வருகிறார்கள் என்பதாக உள்ளது.இப்படமானதுஉலகளவில் 2016மார்ச் 18அன்றுவெளியாகி,குறிப்பாகஇயக்கம்மற்றும் ரிஷி கபூர், ரத்னா பத்தாக் ஷா மற்றும் ஃபாவத் கான் ஆகியோரின் நடிப்புபோன்றவை நேர்மறையான விமர்சனங்களைப் பெற்றது. படமானது35 கோடி (US$5.2 மில்லியன்) செலவில் தயாரிக்கப்பட்டு,152 கோடி (US$23 மில்லியன்)வசூல்செய்தது.62 வது பிலிம்ஃபேர் விருதுகளில், கபூர் & சன்ஸ்படத்தில்நடித்த ரிஷி கபூருக்கு,சிறந்ததுணைநடிகருக்கானவிருது, மற்றும் சிறந்த கதை மற்றும் சிறந்த திரைக்கதைஉள்ளிட்ட ஐந்து விருதுகளை வென்றது. மேலும் இது சிறந்த திரைப்படத்திற்கானவிருதுக்குப் பரிந்துரைக்கப்பட்டது.
# கபூர் அண்ட் சன்ஸ்

## கதை

90 வயரைக் கடந்த அமர் ஜித் கபூரின் ( ரிஷி கபூர்) குடும்பம் பெரியது. அவரது பேரன்களில் ஒருவரான ராகுல் கபூர் (பாவத் கான்) லண்டனில் பிரபல எழுத்தாளராக இருக்கிறார். மற்றோரு பேரனான அர்ஜுன் கபூர் (சித்தார்த் மல்ஹோத்ரா) நியூ ஜெர்சியில் வேலை பார்த்து வருகிறார். இந்த இருவருக்கும் இடையில் நல்லுறவு எப்போதும் இருந்ததில்லை. இந்நிலையில் தாத்தா அமர்ஜித் கபூருக்கு மாரடைப்பால் உடல் நலக்குறை ஏற்படுகிறது. இதனால் இருவரும் தங்கள் ஊர்களில் இருந்து தாத்தாவின் சொந்த ஊரான குன்னூருக்கு வருகின்றனர். இங்கு வந்தும் இருவரின் பனிப்போர் தொடர்கிறது. இந்நிலையில் இவர்களுக்கு இடையில் டியா மாலிக் (ஆலியா பட்) வருகிறாள். அவளின் அன்பைப்பெற இருவரும் முயல்கின்றனர். இதனால் ராகுல் கபூர் மற்றும் அர்ஜூன் கபூர் ஆகியோருக்கு இடையிலான மோதல் மேலும் வலுக்கிறது. இவர்களோடு சேர்ந்து அர்ஜூன் மற்றும் ராகுல் ஆகியோரின் பெற்றோரும் பகைகொண்டு திரிகின்றனர். இவற்றால் பல குழப்பங்கள் அரங்கேறுகின்றன. இருவரின் பகையுணர்ச்சி தீர்ந்ததா குடும்பம் ஒன்றானதா என்பதே கதை முடிவு.
# கபூர் அண்ட் சன்ஸ்

## நடிகர்கள்

- ரிசி கபூர்-அமீர்ஜீத் கபூர்
- ரத்னா பாத் ஷா - சுனிதா கபூர்
- ரஜத் கபூர் - ஹர்ஷ் கபூர்
- ஃபவாத் கான் -ராகுல் கபூர்
- சித்தார்த் மல்ஹோத்ரா-அர்ஜூன்கபூர்
- அலீயா பட்-டியா மாலிக்
- அனஹித்தா உபாரோஜ் -நீதுசாச்சி
- விக்ரம் கபாடியா - சஷி சச்சா
- அனுராதா சந்தன் - அனு ஆண்ட்டி
- ஷியாநாயியா கபூர் - அலியா
- பிரதீப் பிரதான் -கிஷோர் (தியாவின்சமையல்காரர்)
- பாஹிம் ஷைக் - பூப்லி
- ஆலேக் கபூர் - சாஹில்
- சுகாந்த் கோயல் - வசிம்
- ஆக்ரிதி டோபல் -பங்கூ
- முஸ்கான் கன்னா ஷரன் - பிரீட்
- எலெனா பெர்னாண்டஸ்-ராகுல்கபூரின்மேலாளர்
- அர்பாஸ் கட்வானி - ஷரிக்
- ஆர்யா ஷர்மா - ஜோயி
- பர்சார் படேல் - சௌக்சி ககா பர்சார் படேல்
- சந்திரஜித் ரனவெடே - மக்கிஜா, தரகர்
- ராம் சிங் -மல்லிகா பவன்வாலா
- ரூபா காமத் -திம்மிமாசி
- எட்வர்ட் சோனென்ப்ளிக் -டான்
- ராஜு -கிஷு
# கபூர் அண்ட் சன்ஸ்

## தயாரிப்பு

2015 ஆம் ஆண்டின் தொடக்கத்தில் கரன் ஜோஹர் தனது அடுத்த படத்தின் பெயராக கபூர் அண்ட் சன்ஸ் என்ற படத்தை அறிவித்தார், இதில் ஃபாதாட் கான் சித்தார்த் மல்ஹோத்ரா மற்றும் ஆலியா பட் ஆகியோர் முன்னணி கதாபாத்திரங்களில் நடிப்பார்கள் என அறிவிக்கப்பட்டது. ஃபாதாட் கான் மற்றும் சித்தார்த் மல்ஹோத்ரா ஆகியோர் நடித்த இரு சகோதரர்கள் பாத்திரத்தைச் மையமாகக் கொண்டே படம் நகர்கிறது.  ரிஷி கபூர் பாட்டனாராக நடித்தார். கரன் ஜோஹர் ஒரு நேர்காணலில், "கபூர் அண்ட் சன்ஸ் (1921 ஆம் ஆண்டு முதல்) படமானது நடிப்பதற்கு கடினமான படம் என்றார். பட முயற்சியை நாங்கள் ஒரு வருடத்திற்கு மேல் சுமந்து திரிந்தோம். ஃபவாத் கான் ஏற்ற பாத்திரத்தை செய்ய யாரும் தயாராக இல்லை. ஆறு நடிகர்களிடம் பாத்திரத்தை ஏற்கச் சொன்னபோது அவர்கள் நிராகரிப்புக்குப் பிறகு, நான் யோசனையை கைவிட வேண்டும் என்று ஷகன் பாத்ராவிடம் (இயக்குநர்) தெரிவித்தேன், அதன்பிறகு அவர் வேரொரு திரைக்கதை உருவாக்கத் தொடங்கினார்."
# நீர் ஆற்றல்

; நீர் மின்னாற்றல் அணையான இதுவே உலகளவில் மிகப்பெரியத் திறனுள்ள நீர் மின்னாற்றல் நிலையமாகும்.]]
; இங்கு நீர் ஆற்றல் மாவரைக்கப் பயன்படுத்தப்படுகின்றது.]]
**நீர் ஆற்றல்** (*Hydropower*, அல்லது *water power* ) கீழே விழுகின்ற அல்லது விரைந்து செல்கின்ற நீரின் ஆற்றலிலிருந்து வலு பெறுவதாகும். இந்த வலுவை பல பயன்பாடுகளுக்கு பயன்படுத்திக் கொள்ளலாம். தொன்மைக் காலத்திலிருந்தே நீராற்றல் கொண்டு நீராலைகள் இயக்கப்பட்டு வந்துள்ளன; நீர்ப்பாசனத்திற்கு புதுப்பிக்கத்தக்க ஆற்றலாக பயன்பட்டுள்ளது. மாவு அரவை இயந்திரங்கள், மரமரறுக்கும் ஆலைகள், துணி ஆலைகள், சாய்வுச் சம்மட்டிகள், துறைமுக பாரந்தூக்கிகள், வீட்டு உயர்த்திகள், கனிமூல ஆலைகள் போன்ற பல இயந்திரங்கள் நீராற்றல் கொண்டு இயக்கப்பட்டுள்ளன. கீழே விழுகின்ற நீரிலிருந்து அமுக்கப்பட்ட காற்றை உற்பத்தி செய்யும் இயந்திரங்கள் தொலைவில் இருந்த மற்ற இயந்திரங்களை இயக்க பயன்படுத்தப்பட்டன.  
19ஆம் நூற்றாண்டின் இறுதிகளில் நீராற்றல் கொண்டு மின்சாரம் உற்பத்தி செய்வது கூடுதலாயிற்று. 1878இல் நார்தம்பர்லாந்திலுள்ள கிராக்சைடு மின்நீராற்றல் நிலையமே முதலில் அமைக்கப்பட்ட நீர் மின்நிலையமாகும். முதல் வணிகமய நீர்மின்னாற்றல் நிலையம் 1879இல் நயாகரா அருவியில் திறக்கப்பட்டது. 1881இல் நயாகரா நகரின் சாலை விளக்குகள் இந்த நீர்மின்னாற்றலால் இயங்கின.  
இருபதாம் நூற்றாண்டின் துவக்கத்தில் நீராற்றல் என்பது தற்கால நீர் மின்னாற்றலையே குறிப்பதாக அமைந்தது. உலக வங்கி போன்ற பன்னாட்டு நிறுவனங்கள் நீராற்றலை பொருளியல் மேம்பாட்டின் வழிவகையாக கருதுகின்றன; சுற்றுச்சூழலுக்கு கரிமத்தின் அளவை கூட்டாத தூய்மையான வழிவகையாக குறிப்பிடுகின்றனர். ஆனால் அணைகள் கட்டுவது குறிப்பிடத்தக்க எதிர்மறை சமூக மற்றும் சூழலியல் தாக்கங்களை ஏற்படுத்தும் என ஆய்வுகள் கூறுகின்றன.
# நீர் ஆற்றல்

## நீர் ஆற்றல் வடிவங்கள்

நீர் ஆற்றலை பல்வேறு வடிவங்களில் காணலாம்:
- நீர்விசை உருளைகள் - பல நூற்றாண்டுகளாக ஆலைகளையும் எந்திரங்களையும் இயக்க பயன்படுத்தப்பட்டுள்ளன.
- நீர் மின் ஆற்றல் - நீர் மின்சார அணைகளில் காணலாம்.
- ஓத ஆற்றல் - கிடைமட்ட நீர் பெருக்கின் ஏற்றத்தாழ்வுகளில் உள்ள ஆற்றலை கையகப்படுத்துதல்
- அலைப்பெருக்கு ஆற்றல் - மேலேயுள்ளதைப் போலவே ஆனால் செங்குத்தாக
- கடல் அலை ஆற்றல் - கடல் அலைகளின் ஆற்றலைப் பயன்படுத்துதல்
# நீர் ஆற்றல்

## நீர் ஆற்றல் வடிவங்கள்

### நீர் மின் ஆற்றல்

யும்.]]  
நீர் மின் ஆற்றலில் எரிமத்தை எரிக்காது மின்சாரத்தை உற்பத்தி செய்யும் வழிவகையாகும். நிர் மின் ஆற்றல் மின்நிலையங்கள் ஏறத்தாழ 715,000 மெகாவாட் அல்லது உலகத்தின் 19% மின்சாரத்தை உற்பத்தி செய்கின்றன (2003இல் 16%). பெரும் அணைகள் இன்னமும் வடிவமைக்கப்படுகின்றன.இதனை உடனே துவக்குவதும் நிறுத்துவதும் எளிதாகையால், நீர் மின் நிலையங்கள் மிகுந்துள்ள சில நாடுகளைத் தவிர, பெரும்பாலும் நீர்மின்னாற்றல் உச்ச திறன்சுமை கேட்பின் போதே பயன்படுத்தப்படுகின்றது. இருப்பினும், நீர் மின் ஆற்றல் வளரும் நாடுகளுக்கான எதிர்காலத் திட்டங்களில் முதன்மைத் தேர்வாக இருப்பதில்லை; சுற்றுச்சூழல் மற்றும் நீரில் மூழ்கும் குடியிருப்புகளைக் குறித்த ஓர்வு எதிர்மறைத் தாக்கங்களை ஏற்படுத்துகின்றன.  
நீர் மின் ஆற்றல் முதன்மையாக கார்பனீராக்சைடு அல்லது பிற தீய உமிழ்வுகளை வெளியிடுவதில்லை; மாறாக புதைபடிவ எரிமத்தை எரிக்கையில் குறிப்பிடத்தக்க அளவில் இவை வெளியிடப்படுகின்றன.  
இந்த வகை மின்சாரம் புதைபடிவ எரிமத்திலிருந்தோ அணுவாற்றல் மூலமோ கிடைக்கும் மின்சாரத்தை விட குறைந்த செலவுள்ளது. நீர் மின்னாற்றல் மிகுந்துள்ள இடங்கள் தொழிற்சாலைகளை ஈர்க்கின்றன.
# நீர் ஆற்றல்

## நீர் ஆற்றல் வடிவங்கள்

### ஓத ஆற்றல்

வளைகுடா அல்லது கழிமுகத்தில் உள்ள ஓத ஏற்ற இறக்கங்களின் ஆற்றலை கையகப்படுத்துவதை பிரான்சு (1966 முதல்), கனடா மற்றும் உருசியா சாதித்துள்ளன. மற்ற பெரும் ஓத கரைகளிலும் இதனை பயன்படுத்தலாம். பொறியுட்பட்ட நீர் அணையிலிருந்து விடுவிக்கும்போது விசையாழிகளைச் சுழற்றுகிறது. இந்த நுட்பத்திலுள்ள குறைபாடு மின்சார உற்பத்தி ஒவ்வொரு ஆறு மணி நேரத்திற்கும் ( ஒவ்வொரு நீர் ஏற்ற இறக்கத்திற்கும் ஒரு முறையாக) தனிக் குவியலாக உற்பத்தி செய்யப்படும்; இக்குறைபாடு இதன் பயன்பாட்டிற்கு எதிராக உள்ளது.
# நீர் ஆற்றல்

## நீர் ஆற்றல் வடிவங்கள்

### ஓத ஆற்றல்

#### அலைப்பெருக்கு ஆற்றல்

இது புதிய மேம்படுத்தப்பட்டு வரும் நுட்பமாகும். இவ்வகை மின்னியற்றிகளில் காற்றாலைகளைப் போலவே நீராற்றலைப் பயன்படுத்தி மின்சாரம் உற்பத்தியாகின்றது. நீரின் அடர்த்தி கூடுதலாக இருந்தால் ஒற்றை மின்னியற்றியிலிருந்து கூடுதல் மின்சாரம் பெறலாம். மீயுயர் திறன் கொண்ட மின்நிலையங்கள் அமைக்க நொழில்நுட்பத்தை மேம்படுத்த வேண்டியுள்ளது.  
பல முன்னோடித் திட்டங்கள் ஐக்கிய இராச்சியம், பிரான்சு, ஐக்கிய அமெரிக்கா போன்ற நாடுகளில் சோதனை ஓட்டமாக இயக்கப்படுகின்றன. 300 கிலோவாட் திறனுள்ள சுழலி ஒன்று 2003இல் ஐக்கிய இராச்சியத்தில் சோதனை செய்யப்பட்டது.  
கனடிய நிறுவனமான *புளூ எனர்ஜி* இவ்வகைக் கருவிகளை பெரிய அளவில் அணிகளாக நிறுவி உலகின் பல பகுதிகளில் மின்னுற்பத்தி செய்யத் திட்டமிட்டுள்ளனர்.
# நீர் ஆற்றல்

## நீர் ஆற்றல் வடிவங்கள்

### அலை ஆற்றல்

கடலலையிலிருந்து பெறும் ஆற்றலைப் பயன்படுத்தி பெறும் மின்சாரம் ஓத ஆற்றலிலிருந்து கிடைப்பதை விடக் கூடுதலாகும். இவ்வகை மின் உற்பத்தி இசுக்காட்லாந்தில் சோதிக்கப்பட்டுள்ளது.இருப்பினும் இன்னமும் பல தொழில்நுட்பச் சிக்கல்கள் உள்ளன.  
ஆத்திரேலியாவின் *கெம்ப்ளாத் துறையில்* ஓர் முன்னோடி கடற்கரையோர அலை ஆற்றல் மின்னாக்கி கட்டமைக்கப்பட்டு வருகின்றது; இதிலிருந்து ஆண்டுக்கு 500மெகா யூனிட்கள் மின்சாரம் தயாரிக்கப்பட உள்ளது. அலை ஆற்றலைகாற்றால் இயங்கும் மின்னாக்கியால் பிடித்து மின்சாரமாக மாற்றப்படுகின்றது. நீளமான கடலோரமும், சீற்றமுள்ள கடலும் உள்ள நாடுகளில் அலை ஆற்றல் மூலம் மின்சாரம் உற்பத்தி செய்யும் வாய்ப்பு கூடுதலாக உள்ளது. கடல் சீற்றத்தின்போது கிடைக்கும் உபரி ஆற்றலைக் கொண்டு நீரியம் தயாரிக்கலாம்.
# அன்னா வின்டொர்

## அறிமுகம்

அன்னா வின்டோர் 2013 இல், வோக் வெளியீட்டாளரான காண்டே நாஸ்டின் ஒரு தொழில்முறை கலைஞராக ஆனார். பேஷன் உலகின் பல பகுதிகளிலும் வின்டோர் ஒரு முக்கிய நபராக உள்ளார், மேலும் பேப் ஹேர்கட் மற்றும் கறுப்பு சன்கிளாஸ் ஆகியவை அவற்றின் உருவப்படத்திற்காக அறியப்படுகின்றன. அவரது பேஷன் போக்குகள் மிகவும் புகழ் பெற்றவை. அவர் இளம் வடிவமைப்பாளர்களுக்கு முழு ஆதரவையும் தருகிறார். அவரது உயர்ந்த ஆளுமை அவளுடைய புனைப்பெயரை "தி அணுவிடபிள் வென்டோர்" என்று வென்றது.
# அன்னா வின்டொர்

## பிறப்பும் பணியும்

### ஆரம்ப வாழ்க்கை

டேம் அன்னா வின்டோர் நவம்பர் 3 1949 ஆம் ஆண்டு லண்டனில் உள்ள ஹம்ப்ஸ்ட்டில், வின்டோர் பிறந்தார். சார்லஸ் வின்டோர் (1917-1999), ஈவ்னிங் ஸ்டாண்டர்ட்டின் பதிப்பாசிரியர், மற்றும் எலினோர் "நாணி" ட்ரெகோ பேக்கர் (1917-1995), ஒரு அமெரிக்கர், ஹார்வர்ட் சட்ட பேராசிரியரின் மகள். அவரது பெற்றோர் 1940 ஆம் ஆண்டில் திருமணம் செய்து, 1979 இல் விவாகரத்து பெற்றனர். வின்டோர் தனது தாய்வழி பாட்டி, அன்னே பெக்கர் மூலம் பெயரிடப்பட்டார்.ஆத்ரி ஸ்லாட்டர் என்பவர் ஹனி மற்றும் பெட்டிஸ்கோட் போன்ற பிரசுரங்களை நிறுவிய பத்திரிகை ஆசிரியரான, அவரது மாற்றாந்தாய் ஆவார். 18 ஆம் நூற்றாண்டின் பிற்பகுதியில் நாவலாசிரியர் லேடி எலிசபெத் ஃபாஸ்டெர், டிவொஷ்சைரின் டச்சஸ், வின்டொரின் முப்பாட்டியின் பாட்டி ஆவார், அந்த பெயரின் கடைசி பரோனெட்டாக இருந்த சர் ஆகஸ்டு வெரே ஃபாஸ்டர், ஒரு பேரூராட்சி.அவருக்கு நான்கு உடன்பிறப்புகள் இருந்தனர். அவரது அண்ணன் ஜெரால்ட், அவர் தன் மழலை பருவத்தில் ஒரு விபத்தில் இறந்தார். அவருடைய தம்பிகளில் ஒருவரான பேட்ரிக், த கார்டியன் தற்போது இராஜதந்திர ஆசிரியர் ஆவார். ஜேம்ஸ் மற்றும் நோரா வின்டோர் லண்டன் உள்ளூராட்சி அரசாங்கத்திலும், சர்வதேச அரசு சாரா அமைப்புகளிலும் முறையே வேலை செய்துள்ளனர்.
# அன்னா வின்டொர்

## பிறப்பும் பணியும்

### பத்திரிகை ஆசிரியர் பணி

அன்னா வின்டொர் ஒரு பிரித்தானிய அமெரிக்க பத்திரிகையாளர் மற்றும் ஆசிரியர் ஆவார். 1988 ஆம் ஆண்டு முதல் வோக் பத்திரிகையின் ஆசிரியராகப் பணியாற்றி வருகிறார். லண்டன் ஈவிங் ஸ்டாண்டர்டு (1959-76) ஆசிரியரான சார்லஸ் வின்டொன், தம் சகாப்தத்தின் இளைஞர்களு காகிதத்தை எவ்வாறு பயன்படுத்துவது என்பது பற்றி அவருக்கு கற்றுக்கொடுக்கிறார். அவர் இளம் வயதிலேயே அதிக ஆர்வம் காட்டினார். பேஷன் பத்திரிகையின் உத்தியோகபூர்வ இதழாக இரண்டு பிரித்தானிய பத்திரிகைகளில் அவர் தனது தொழிலை தொடங்கினார். பின்னர் அவர் அமெரிக்காவுக்குச் சென்று பின்னர் நியூ யார்க்கின் ஹவுஸ் & கார்டன் பத்திரிகையில் தனது பங்களிப்பை வெளிப்படுத்துகிறார்.அவர் லண்டனுக்குத் திரும்பினார் மற்றும் 1985 மற்றும் 1987 ஆம் ஆண்டுகளுக்கு இடையே பிரித்தானிய வோக் பதிப்பாசிரியராக இருந்தார். ஓராண்டு கழித்து, நியூ யார்க்கில் உரிமையாளரின் பத்திரிக்கையின் கட்டுப்பாட்டை அவர் ஏற்றுக்கொண்டார். பேஷன் தொழில் வடிவமைக்க இதழின் பயன்பாடு அவரை உள்ளே விவாதத்திற்கு உட்பட்டது. விலங்கு உரிமைகள் ஆர்வலர்கள் ஃபர் ஊக்குவிப்பதற்காக அவரைத் தாக்கினர், மற்ற விமர்சகர்கள் அவரின் பெண்மையை மற்றும் அழகைப் பற்றிய உயர்நிலை கருத்துக்களை ஊக்குவிப்பதற்காக பத்திரிகையைப் பயன்படுத்துவதாகக் குற்றம் சாட்டினர்.
# அன்னா வின்டொர்

## ஆளுமை

அன்னா வின்டொர்ஸபெரும்பாலும் அவரை நன்கு அறிந்தவர்கள், அவருடைய நெருங்கிய நண்பர்கள் கூட உணர்ச்சி ரீதியாக தூரமாக விவரிக்கப்படுகிறார்கள். "அவரது வாழ்க்கையில் சில கட்டங்களில், தன்னை நிலை நிறுத்தி ஒரு கட்டடக்கலை வீட்டின் சிறகுகளைப் போலவே, அவர் தனது ஆளுமையின் பெரிய பிரிவுகளை பொதுமக்களிடம் நேருக்கமாக காட்டினார்" என்று தி கார்டியன் எழுதினார். "அவர் முற்றிலும் அணுகக்கூடியவராக இருப்பதில்லை என நினைக்கிறேன், அவருடைய அலுவலகம் மிகவும் பயமுறுத்துகிறது, நீங்கள் அலுவலகத்திற்குள் இடம் ஒரு மைல் தூரம் உள்ளதால் தொலைபேசியைப் பெற்று அவருடைய மேசைக்கு கொண்டுவரவேண்டுமென்று எனக்குத் தெரியும்," என்று கோட்டிங்டன் கூறுகிறார். "அவருக்கு அணுகக்கூடிய அவசியமில்லாத மக்களை அணுகுவதற்கு நான் அவரைக் கண்டுபிடிக்கவில்லை" என்று வோக் வெளியீட்டாளர் டாம் ஃப்ளோரியோ ஒப்புக்கொள்கிறார்.
# கிழக்கு சைபீரியக் கடல்

**கிழக்கு சைபீரியக் கடல்** (*East Siberian Sea*, ) ஆர்க்டிக் பெருங்கடலின் விளிம்புப் பகுதியில் உள்ள கடலாகும். இது வடக்கில் ஆர்க்டிக் முனைக்கும் தெற்கில் சைபீரியாவின் கடற்கரைக்கும் மேற்கில் சைபீரியத் தீவுகளுக்கும் கிழக்கில் சுகோட்காவிற்கு அருகிலுள்ள பில்லிங்ஸ் முனை மற்றும் விராங்கேல் தீவிற்கும் இடையில் உள்ளது. இந்தக் கடல் மேற்கில் லாப்தேவ் கடல் மற்றும் கிழக்கில் சுக்கி கடல் ஆகியவற்றால் சூழப்பட்டுள்ளது.  
ஆர்க்டிக் பகுதியில் மிகவும் குறைவாக ஆய்விடப்பட்ட கடற்பகுதி இதுவேயாகும். இந்தப் பகுதி மிக மோசமான தட்பவெட்பநிலை, குறைவான நீர் உவர்ப்புத்தன்மை, குறைவான உயிரின வகைகள், குறைவான மக்கள் தொகை ஆகியவை இவற்றின் அடையாளமாக உள்ளன. இதன் கடற்பகுதி ஆழம் குறைந்த பகுதிகளை உடையதாகவும்,(பெரும்பாலும் 50 மீட்டருக்கும் குறைவானவை), மெதுவான கடல் நீரோட்டங்கள், தாழ் அலைகள்(25 செ.மீட்டருக்கும் கீழான), திடீர் மூடுபனி(குறிப்பாக கோடையில்), மற்றும் ஆகத்து - செப்டம்பர் மாதங்களில் மட்டுமே உருகக்கூடிய அதிகளவிலான பனிக்களங்கள் போன்றவையும் இங்கு காணப்படுகின்றன. இண்டிகிர்கா, கொலிமா, செளன் மற்றும் பல ஆறுகள் இந்தக் கடலில் கலக்கின்றன. இப்பகுதியில் யுகாகிர், சுக்சி, ஏவன், எவங்கி போன்ற பழங்குடியின மக்கள் வாழ்கின்றனர். இவர்கள் மீன்பிடித் தொழில், வேட்டையாடுதல், ரெயின்டீர் வளர்ப்பு போன்ற தொழில்களில் ஈடுபடுகின்றனர்.  
வடக்கு கடல் வழிப் பாதையின் மிக முக்கியமான தொழில்சார் நடவடிக்கைகளாக சுரங்கத் தொழில் மற்றும் கடல் பயணம் மேற்கொள்ளல் ஆகியவை உள்ளன; வணிகநோக்கில் செய்யப்படும் மீன்பிடித் தொழில் மிகவும் மோசமாக வளர்க்கப்பட்டுள்ளது. மிகப்பெரிய நகரம் மற்றும் துறைமுகமாக பெவெக் அமைந்துள்ளது.
# கிழக்கு சைபீரியக் கடல்

## பெயர் வரலாறு

தற்போதைய பெயரானது, சோவியத் அரசாங்கத்தால், 1935 ஆம் ஆண்டு சூன் 27 ஆம் நாள் சூட்டப்பட்டது. முன்னதாக, இந்தக் கடலுக்கெனத் தனியான பெயர் கிடையாது. இந்தக் கடல் "இண்டிகிர்ஸ்கோ", "கொலிம்ஸ்கோ", "செவெர்னோ" (வடபகுதி), "சிபிர்ஸ்கோ" அல்லது "லெடோவிடோ" என ருஷ்யாவில் பலவிதமாக அழைக்கப்பட்டது.
# கிழக்கு சைபீரியக் கடல்

## இட அமைவியல்

இக்கடற்பரப்பானது ஆர்க்டிக் பெருங்கடலை நோக்கிய வடக்குப்பகுதியில் திறந்த வகையில் இருப்பதால், கிழக்கு சைபீரியக் கடலின் முக்கிய குடாக்கள், கொலிமா விரிகுடா, கொலிமா வளைகுடா மற்றும் செளன்ஸ்கயா விரிகுடா ஆகியவை ஆகும். இவையனைத்தும் தென் எல்லைகளில் அமைந்துள்ளன. கிழக்கு சைபீரியக் கடலின் மையப்பகுதியில் எந்தவொரு தீவும் அமைந்திருக்கவில்லை. ஆனால், சில தீவுகளும், தீவுக்கூட்டங்களும் கடற்கரையோரப் பகுதிகளில் அமைந்துள்ளன. அவை, அயோன் தீவு மற்றும் மெட்வ்யேழி தீவுக்கூட்டங்கள் ஆகியவையாகும். இந்தத் தீவுக்கூட்டங்களின் மொத்தப்பரப்பு 80&nbsp;சதுர கிலோமீட்டர்கள் மட்டுமே. சில தீவுகள் பெரும்பாலும் மணலையும், பனிக்கட்டிகளையுமே கொண்டுள்ளன.
# கிழக்கு சைபீரியக் கடல்

## காலநிலை

காலநிலையானது துருவப்பகுதி காலநிலையாக உள்ளது. மேலும், கண்டப்பகுதி, அட்லாண்டிக் மற்றும் பசிபிக் பெருங்கடல் காலநிலையால் பாதிக்கப்படுகிறது. குளிர்காலத்தில், இது பெரும்பாலும் கண்டப்பகுதி காலநிலையால் பாதிக்கப்படுகிறது. 6-7 மைல்கள் / வினாடி (15&nbsp;மைல்கள்/மணி, 25&nbsp;கிமீ / மணி) வேகம் கொண்ட தென்மேற்கு மற்றும் தெற்குக் காற்றானது சைபீரியாவில் இருந்து குளிர்ந்த காற்றைக் கொண்டுவருகிறது. ஆகையால், ஜனவரி மாதத்தில் சராசரி வெப்பநிலை -30&nbsp;° செல்சியசு ஆகும். காலநிலையானது, பெரும்பாலும் அமைதியான, தெளிவான மற்றும் நிலையானதாக உள்ளது. அட்லாண்டிக் சூறாவளிகள் காற்றின் வேகம் மற்றும் வெப்பநிலையை அதிகரிக்கின்றன. பசிபிக் பெருங்கடலிலிருந்து வீசும் காற்றானது, மேகங்கள், புயல்கள் மற்றும் பனிப்புயல்களைக் கொண்டுவருகின்றன.
# அலாமா போர்

**அலாமோ போர்** (*Battle of the Alamo*) டெக்சாஸ் புரட்சியில் ஒரு முக்கிய நிகழ்வு ஆகும். 13 நாள் முற்றுகைக்குப் பிறகு, ஜனாதிபதி ஜெனரல் அண்டோனியோ லோபஸ் டி சாண்டா அன்னாவின் கீழ் மெக்ஸிகோ துருப்புக்கள் டென்ஜியன் பாதுகாவலர்களால் கொல்லப்பட்ட சான் அன்டோனியோ டி பீகார் .இத தற்போது சான் அன்டோனியோ, டெக்சாஸ், அமெரிக்காவில் உள்ளது. அருகிலுள்ள அலோமா மிஷன் மீது ஒரு தாக்குதலை நடத்தியது. போரின்போது சாண்டா அன்னாவின் கொடூரம் பல டெக்சாஸ் குடியேற்றக்காரர்களையும் அமெரிக்காவிலிருந்து சாகசப்பயணியாளர்களையும் தூண்டியது- டெக்சியன் இராணுவத்தில் சேர வேண்டும். பழிவாங்குதலுக்காக ஒரு ஆசை ஏற்பட்டதால், ஏப்ரல் 21, 1836 அன்று, சாஸ்செச்டோ போரில், டெக்ஸிகர்கள் மெக்சிக்கோ இராணுவப் புரட்சியை முடிவுக்குக் கொண்டு வந்தனர்.
# அலாமா போர்

## போரின் வரலாறு

### போரின் தன்மை

பல மாதங்களுக்கு முன்பிருந்தே, டெக்ஸிகர்கள் மெக்ஸிகோ டெக்சாஸிலிருந்து அனைத்து மெக்ஸிகோ துருப்புக்களையும் வெளியேற்றினர். அலாமாவில் சுமார் நூற்றுக்கணக்கான டெக்ஸிகர்கள் தங்கியிருந்தனர். டெக்ஸியன் படை இறுதியில் அலோமா இணை தளபதிகள் ஜேம்ஸ் போவி மற்றும் வில்லியம் பி டிராவிஸ் தலைமையிலான வலுவூட்டல்களின் வருகையுடன் சற்று வளர்ந்தது. பிப்ரவரி 23 அன்று, டெக்சாஸை மீட்கும் பிரச்சாரத்தில் முதல் அடியாக 1,500 மெக்ஸிகன் சான் அன்டோனியோ டி பேக்சருக்குள் அணிவகுத்துச் சென்றது. அடுத்த 10 நாட்களுக்குள், இரண்டு படைகள் குறைந்த தாக்குதல்களால் பல தாக்குதலில் ஈடுபட்டன. அத்தகைய ஒரு பெரிய சக்தியின் தாக்குதலால் அவரது காவலாளியை தாங்கிக்கொள்ள முடியவில்லை என்பதை அறிந்திருந்தபோது, டிராவிஸ் பல ஆண்களுக்கும் பொருட்களை வழங்குவதற்காக பல கடிதங்களை எழுதினார், ஆனால் டெக்ஸிகர்கள் 100 க்கும் குறைவானவர்களால் வலுவூட்டப்பட்டனர்.
# அலாமா போர்

## போரின் வரலாறு

### போரின் முடிவு

மார்ச் 6 ஆம் நாள் அதிகாலையில், மெக்சிக்கோ இராணுவம் அலோமாவில் முன்னேறியது. இரண்டு தாக்குதல்களைத் திரும்பப் பெற்றபின், டெக்ஸிகர்கள் மூன்றாவது தாக்குதலைத் தடுக்க முடியவில்லை. மெக்ஸிகோ வீரர்கள் சுவர்களை உடைத்து முன்னேறியதால், டெசியன் படைவீரர்களில் பெரும்பாலானோர் உள்துறை கட்டிடங்களுக்குள் நுழைந்தனர் காரணம் இந்த பகுதியை அடைவதற்குத் தகுதியற்றவர்கள் மெக்சிகன் குதிரைப்படை வீரர்கள் ஆதலால். இருப்பினும் இவர்கள் தப்பி ஓட முயன்றபோது கொல்லப்பட்டனர். ஐந்து மற்றும் ஏழு டெக்ஸிகளும் இடையில் சரணடைந்திருக்கலாம்; அப்படியானால், அவர்கள் விரைவாக மரண தண்டனை அவர்களுக்கு நிறைவேற்றப்பட்டது. 182 மற்றும் 257 டெக்ஸிகளுக்கு இடையேயான எண்ணிக்கையில் பெரும்பாலான வீர்கள் இறந்துவிட்டனர், அலாமாவின் பெரும்பாலான வரலாற்றாசிரியர்கள் கிட்டத்தட்ட 600 மெக்ஸிகோகள் கொல்லப்பட்டனர் அல்லது காயமடைந்தனர் என்று ஒப்புக்கொள்கிறார்கள். டெக்ஸிகளின் தோல்வியின் வார்த்தைகளை பரப்புவதற்கு கோன்செல்லெல்களுக்கு பல தூதுவர்கள் அனுப்பப்பட்டன. டெஸ்ஸியன் இராணுவத்தில் சேர ஒரு வலுவான அவசரம் மற்றும் டெஸ்கீரியன் இராணுவம், பெரும்பாலான குடியேற்றக்காரர்கள், மற்றும் டெக்சாஸ் அரசாங்கத்தின் புதிய குடியரசு ஆகியவை தயார்படுத்தியது. இருப்பினும் முன்னோக்கி முன்னேறி ஐக்கிய மாகாணங்களுக்கு கிழக்கு நோக்கி ஓடி வந்தது "ரன்வே ஸ்க்ராப்" மெக்சிகன் இராணுவம்.
# அலாமா போர்

## போரின் வரலாறு

### போரும் மக்கள் நிலைப்பாடும்

மெக்சிக்கோவில் 1846ஆம் ஆண்டு மற்றும் 1848 ஆம் ஆண்டுக்கு இடையில் நடந்த போர் நிகழ்வுகள் பெரும்பாலும் மெக்சிக்கோ-அமெரிக்கப் போரின் தோற்றமாகவே அறியப்பட்டது. 19 ஆம் நூற்றாண்டு டெக்சாஸில், அலாமா வளாகம் படிப்படியாக ஒரு சண்டை தளமாக அறியப்பட்டது. டெக்சாஸ் சட்டமன்றமானது 20 ஆம் நூற்றாண்டின் தொடக்கத்தில் நிலத்தையும் கட்டிடங்களையும் வாங்கியது, அலாமா தேவாலயதில் அதிகாரப்பூர்வமாக டெக்சாஸ் ஸ்டேட் புனிதரை நியமித்தது. அலாமா இப்போது "டெக்சாஸில் மிகவும் பிரபலமான சுற்றுலா தளமாகும்". அலாமோ 1843 ஆம் ஆண்டு தொடங்கி ஏராளமான கட்டுக்கதை படைப்புகளுக்கு உட்பட்டது. இருப்பினும் பெரும்பாலான அமெரிக்கர்கள், 1950 களின் டிஸ்னி மினி-தொடர் டேவி உட்பட பல திரைப்படங்கள் மற்றும் தொலைக்காட்சி தழுவல்கள், பரவிய தொன்மங்கள் மற்றும் புனைவுகளின் மூலமாக மக்கள் மிகவும் நன்கு தெரிந்திருந்தனர். க்ரோக்கெட் மற்றும் ஜான் வெய்ன் அவர்களால் 1960 ல் வெளிவந்த திரைப்படம் **தி அலாமா** மக்களுக்கு மேலும் தகவல்களை பகிர்ந்தது.
# அலாமா போர்

## பின்விளைவுகள்

போரின் பல தகவல்களின்படி, ஐந்து மற்றும் ஏழு டெக்ஸிகளுக்கு இடையில் சரணடைந்தனர். உத்தரவுகளை புறக்கணித்துவிட்டதால், சாண்டா அண்ணா உயிர்தப்பியவர்களை உடனடியாக மரணதண்டனைக்கு உட்படுத்தும்படி கோரினார். போருக்குப் பிறகு பல வாரங்கள், க்ரோக்கெட் சரணடைந்தவர்களில் ஒருவராக இருந்ததாக செய்தி பரவியது. இருப்பினும், சாண்டா அண்ணாவின் அலுவலர்களில் ஒருவராக இருந்து சமைத்த ஒரு முன்னாள் அமெரிக்க அடிமை, கோன்ட்கேட் உடல் "பதினாறு மெக்ஸிகோ சடலங்களைக் காட்டிலும் குறைவானது" இருப்பதாகக் கண்டறிந்தார். க்ரோக்கெட் மரணம் இந்த பதிப்பு துல்லியமானது என்பதை வரலாற்றாசிரியர்கள் மறுக்கின்றனர்.  
சாண்டா அண்ணா கேப்டன் பெர்னாண்டோ உர்ஸ்சாவிடம் இந்த போர் "ஒரு சிறிய விவகாரம் மட்டுமே" என்று கூறினார். 300 பேர் காயமுற்றனர். அவரது செயலாளர், ரமோன் மார்டினெஸ் கரோ பின்னர் அறிக்கையை மறுத்தார். மெக்சிக்கோவின் படையினரின் எண்ணிக்கை 60-200 ல் இருந்து ஏனைய 250-300 காயமடைந்ததாக மதிப்பிடப்பட்டுள்ளது. பெரும்பாலான அலாமா வரலாற்றாசிரியர்கள் 400-600 மெக்சிகன் சேதவீரர்ங்களின் எண்ணிக்கையைக் கொண்டுள்ளனர். இது இறுதி தாக்குதலில் சம்பந்தப்பட்ட மெக்சிக்கோ வீரர்களில் மூன்றில் ஒரு பகுதியை பிரதிநிதித்துவப்படுத்தும், இது டோடிஷ் கருத்துக்கள் "இது எந்த தரத்திலிருந்தும் மிகப்பெரிய விபத்து விகிதம்" ஆகும். 182-257 டெக்கீரியர்கள் கொல்லப்பட்டனர். சில வரலாற்றாசிரியர்கள், குறைந்தது ஒரு டெஸ்கீரியன், ஹென்றி வார்னெல், போரில் இருந்து வெற்றிகரமாக தப்பினார்கள் என்று நம்புகின்றனர். வார்ல் பல மாதங்களுக்குப் பிறகு இறுதிப் போரின் போது அல்லது ஒரு கப்பலில் காயங்களுடன் தப்பித்தார்.
# அலாமா போர்

## டெசியன் உயிர்தப்பியவர்கள்

டெசியன் கிளர்ச்சி மீது மெக்சிகன் அரசாங்கத்தை ஆதரிப்பதற்காக டெக்சாஸில் மற்ற அடிமைகளை சமாதானப்படுத்த முயன்ற முயற்சியில், சாண்டா அன்னா டிராவியின் அடிமை ஜோ இருந்தார். போருக்குப் பிந்தைய நாள், ஒவ்வொரு தனித்தன்மையும் தனித்தனியாக பேட்டி கண்டார். சுசானா டிக்கின்சன் உடன் சண்டையிடப்பட்டார், சாண்டா அண்ணா அவரது குழந்தை மகள் ஏஞ்சலினாவை ஏற்றுக்கொண்டார், மேலும் மெக்ஸிகோ நகரத்தில் குழந்தையைப் படிக்கவைத்தார். டிக்கின்சன் இந்த வாய்ப்பை மறுத்துவிட்டார், இது ஜுனா நவரோ அலஸ்பரிவிடம் நீட்டிக்கப்படவில்லை எனினும் அவரது மகன் இதே வயதில் இருந்தார். ஒவ்வொரு பெண்ணும் ஒரு போர்வை மற்றும் இரண்டு வெள்ளி பெஸோக்கள் வழங்கப்பட்டது. அல்ஸ்பரி மற்றும் பிற தேஜனோ பெண்கள் பெக்கரில் தங்கள் வீடுகளுக்குத் திரும்ப அனுமதிக்கப்பட்டனர்; டிக்கின்சன், அவரது மகளும் ஜோவும் கோன்செல்லுக்கு அனுப்பி வைக்கப்பட்டனர். சண்டையின் நிகழ்வுகள் தொடர்பாகவும், சாண்டா அண்ணாவின் இராணுவம் தோற்கடிக்க முடியாத டெஸ்கிய படைகளின் எஞ்சிய தகவல்களையும் தெரிவிக்க அவர்கள் ஊக்கப்படுத்தினர்.
# அலாமா போர்

## மரபுரிமை

போரைத் தொடர்ந்து சாண்டா அண்ணா ஒரு தேசிய நாயகனாக அல்லது ஒரு பாரா என மாறியிருந்தார். போரின் மெக்ஸிகன் உணர்வுகள் பெரும்பாலும் நிலவிய கண்ணோட்டத்தை பிரதிபலிக்கின்றன. சானஜினோட்டோவின் போரில் பிடிக்கப்பட்ட பின்னர் சாண்டா அண்ணா ஏமாற்றமடைந்தார், போரில் பல மெக்சிகன் கணக்குகள் இருந்தன, அல்லது மாறியவர்கள், அல்லது வெளிப்படையான விமர்சகர்களால் எழுதப்பட்டது. தரிபு மற்றும் பல வரலாற்றாசிரியர்களால் திருத்தப்பட்டு செயல்படுத்துவது போன்ற சில கதைகள் சாண்டா அண்ணாவை மேலும் இழிவுபடுத்துவதற்காக கண்டுபிடிக்கப்பட்டிருக்கலாம் என்று நம்புகின்றனர். மெக்சிகன் வரலாற்றில், அலாமா போர் உட்பட டெக்சாஸ் தொடராபு 1846–2848 மெக்சிக்கோ-அமெரிக்க போரினால் பாதிக்கப்பட்டது.
# கோள் தொகுதி

**கோள் தொகுதி** அல்லது **கோட்டொகுதி** (*planetary system*) ஈர்ப்பு விசையால் பிணையப்பட்டுள்ள விண்மீன்கள் அல்லாத பருப்பொருட்களின் தொகுதி ஆகும்; இவை விண்மீன் அல்லது விண்மீன் தொகுதி ஒன்றைச் சுற்றும் சுற்றுப்பாதையிலோ அல்லது அதற்கு வெளியிலோ இருக்கலாம். பொதுவாக ஒன்று அல்லது மேற்பட்ட கோள்கள் கோள் தொகுதியைக் குறிக்கும். இவை கோள் தொகுதி என குறிப்பிடப்பட்டாலும் இவற்றில் குறுங்கோள்கள், சிறுகோள்கள், இயற்கைத் துணைக்கோள்கள், எரிவெள்ளிகள், வால்வெள்ளிகள், கோளியப் பாறைகள் விண்மீன்சூழ் வட்டுக்கள் போன்ற பருப்பொருட்களையும் உள்ளடக்கியதாகும். ஞாயிறும் புவி உள்ளிட்ட பிற கோள்களும் இணைந்து ஞாயிறுக் குடும்பம் எனப்படுகின்றது. சில நேரங்களில் மற்ற கோட்டொகுதிகள் **புறவெளிக் கோட்டொகுதி** (*exoplanetary system*) எனக் குறிப்பிடப்படுகின்றன.  
மே 1, 2018 நிலவரப்படி 3,767 உறுதி செய்யப்பட்ட கோள்கள் 2,816 தொகுதிகளில் உள்ளதாகக் கண்டறியப்பட்டுள்ளன; இவற்றில் 628 தொகுதிகளில் ஒன்றுக்கு மேற்பட்ட கோள்கள் உள்ளன.  
சிதைக்கூள வட்டுக்களும் பொதுவாக தொகுதியின் அங்கமாக இருக்கும். இருப்பினும் மீச்சிறிய பருப்பொருட்களை கவனித்து வருவது கடினமாகும்.  
வானுயிரியலில் இக்கோட்டொகுதிகளில் உள்ள உயிரினங்களின் வாழ்தகமைக் கோள்கள் குறித்த ஆர்வம் குறிப்பானதாக உள்ளது; புவியைப் போல மேற்பரப்பில் நீர்ம நீர் உள்ள கோள்களுக்கானத் தேடல் தொடர்கிறது.
# கோள் தொகுதி

## வரலாறு

### ஞாயிற்றுமையக் கருதுகோள்

வரலாற்றில், **ஞாயிற்றுமையக் கருதுகோள்** (அண்டத்தின் மையமாக ஞாயிறைக் கருதும் கருத்து) எதிராக **புவிமையக் கருதுகோள்** (புவியை மையமாகக் கொண்ட கருத்து) இருந்து வந்துள்ளது.  
ஞாயிறை மையமாகக் கொண்ட ஞாயிற்றுமைய சூரியக் குடும்பத்தைக் குறித்து தொன்மை இந்தியாவின் வேத இலக்கியத்தில் முதலில் குறிப்பிடப்பட்டுள்ளது. நவகோள்கள் வழிபாட்டிலும் சூரியன் நடுவில் அமைக்கப்பட்டு வழிபடப்படுகிறார். ஆரிய பட்டரின் ஆர்யபட்டியத்தில் ஞாயிற்றுமையக் கருதுகோள் குறிப்பிடப்பட்டுள்ளதாக சிலர் புரிந்து கொண்டுள்ளனர்.  
மேற்கு, கிரேக்க வானியலில் இக்கருதுகோளை முதலில் முன்மொழிந்ததாக கி.மு மூன்றாம் நூற்றாண்டைச் சேர்ந்த அரிசுட்டார்க்கசு கருதப்படுகிறார். ஆனால் அரிசுட்டார்க்கசு காலத்திய மற்ற வானியலாளர்கள் இதனை ஆதரிக்கவில்லை.
# கோள் தொகுதி

## வரலாறு

### ஞாயிற்றுக் குடும்பம் கண்டுபிடிப்பு

கையெழுத்துப்படியில் ஞாயிற்றுமையக் கருதுகோளின்படியான சூரியக் குடும்பம்]]
1543இல் நிக்கோலாஸ் கோப்பர்னிக்கஸ் பதிப்பித்த நூலே முதன்முதலாக கணிதப்படி ஞாயிறை மையமாகக் கொண்ட மோட்டொகுதி முன்கூட்டியுரைத்தது. 17ஆம்-நூற்றாண்டில் தொடர்ந்து கலீலியோ கலிலி, யோகான்னசு கெப்லர், ஐசாக் நியூட்டன் ஆகியோரின் இயற்பியல் ஆய்வுகளையும் புரிதல்களையும் அடுத்து இக்கருதுகோள் ஏற்கப்படலாயிற்று. இதன் மூலம் புவி சூரியனைச் சுற்றுவதும் ஏனைய கோள்களும் புவியைப் போன்ற அதே இயற்பியல் விதிகளால் இயக்கப்படுவதும் உறுதியாக்கப்பட்டது.
# கோள் தொகுதி

## வரலாறு

### புறவெளிக் கோட்டொகுதியைக் குறித்த ஊகங்களும் புத்தாய்வுத் தேடலும்

16ஆம் நூற்றாண்டில் இத்தாலிய மெய் நூலறிஞர் கியோர்டானோ புரூணோ தான் துவக்கத்தில் கோப்பர்னிகசின் கருதுகோளை ஏற்றுக்கொண்டவராவார். இவரே மேலும் நிலையான விண்மீன்களும் ஞாயிறை ஒத்தவை என்றும் அவற்றைச் சுற்றியும் கோள்கள் சுற்றக்கூடிய வாய்ப்பு உள்ளதென்றும் ஊகித்தார். இக்கூற்றுகளுக்காக 1600இல் உரோமானியக் கடும் விசாரணைக்குப் பிறகு உயிருடன் எரிக்கப்பட்டார்.  
18ஆம் நூற்றாண்டில் இதே கருத்தை ஐசாக் நியூட்டன் தனது "ஜெனரல் இசுக்கோலியம்" கட்டுரையில் முன்வைத்துள்ளார்; இது *பிரின்சிப்பியா* நூலின் இறுதியில் இணைக்கப்பட்டுள்ளது. ஞாயிறின் கோள்களுடன் ஒப்பிட்டு "நிலையான விண்மீன்கள் ஏதேனும் தொகுதிக்கு மையமாக இருந்தால் அவையும் இதே போலவே வடிவமைக்கப்பட்டிருக்கும்.  
நியூட்டனின் கருத்துக்கள், போதிய சான்றுகள் கிடைக்கப்பெறாவிடினும், 19ஆம், 20ஆம் நூற்றாண்டுகளில் வலுபெற்றன. இவற்றின் இருப்பை வானியலாளர்கள் உறுதிப்படுத்தும் நீண்ட காலத்துக்கு முன்னரே இது குறித்தும் புறக்கோட்டொகுதி உயிரினங்கள் குறித்தும் விரிவான ஆராய்ச்சிகள் மேற்கொள்ளப்பட்டன.
# கோள் தொகுதி

## வரலாறு

### புறவெளிக் கோட்டொகுதிகளின் கண்டுபிடிப்பு

ஒட்டி கோட்டொகுதிகள்.]]
புறக்கோள் ஒன்று முதன்முதலாக கண்டறியப்பட்டது 1992இல் ஆகும்; துடிவிண்மீன் **PSR B1257+12** சுற்றிப் பல நிலப் பரும கோள்கள் அந்தாண்டு கண்டுபிடிக்கப்பட்டன. முதன்மை ஒளிர்வுப்பட்டை விண்மீன் ஒன்றின் புறக்கோள்கள் முதலில் 1995இல் தான் உறுதிசெய்யப்பட்டன. விண்மீன் வகைப்பாடு 51 பெகாசியைச் சுற்றி நான்கு நாள் சுற்றுப்பாதையில் பெருங்கோள் 51 பெகாசி பி இருப்பது கண்டறியப்பட்டது. அதன்பிறகு அடிக்கடி புதிய கோள் தொகுதிகளும் புறக்கோள்களும் கண்டு பிடிக்கப்பட்டு வருகின்றன. புறக்கோள்களை கண்டறியும் நுட்பங்களில் ஏற்பட்டுள்ள மேம்பாடுகளால் இது சாத்தியமாயிற்று. கெப்லர் திட்டம் போன்ற புறக்கோள்களைக் கண்டுபிடிக்கவென்றே விண்வெளித் திட்டங்கள் தீட்டப்பட்டதும் ஒரு காரணமாக அமைந்தது.
# பகுப்பு:விண்மீன் தொகுதிகள்

இந்தப் பகுப்பில் **விண்மீன் தொகுதிகள்** (*Star systems*) பற்றிய கட்டுரைகள் உள்ளன, இவை பொதுவாக ஒரு ஒளியாண்டுக்கும் குறைவான பகுதியில் உள்ள இரண்டு அல்லது அதற்கு மேற்பட்ட ஈர்ப்பு விசையால் பிணைக்கப்பட்ட விண்மீன்களின் குழுக்கள் ஆகும். விண்மீன் கொத்துகள் (*Star clusters*) (மிகப் பெரிய பகுதியை ஆக்கிரமித்துள்ள மேலும் பல விண்மீன்களின் குழுக்கள்) [[:
# ஹரீஷ் பேரடி

**ஹரீஷ் பேரடி** (*Hareesh Peradi*), மலையாளத் திரைப்பட, நாடக நடிகராவார். மலையாளம் தவிர, தமிழ், தெலுங்கு, இந்தித் திரைப்படங்களிலும் நடித்துள்ளார். இவர் முப்பத்தைந்து திரைப்படங்களில் நடித்துள்ளார். லெப்ட் ரைட் லெப்ட் என்ற மலையாளத் திரைப்படத்தில் இவர் நடித்த கைதேரி சகாதேவன் என்ற கதாபாத்திரத்தின் மூலம் இவர் புகழ்பெற்றார்.
# ஹரீஷ் பேரடி

## வாழ்க்கைக் குறிப்பு

கோழிக்கோட்டு சாலப்புறம் கோவிந்தன் நாயர், சாவித்ரி ஆகியோர்க்கு மகனாகப் பிறந்தார்.  
1993 திசம்பர் மூன்றாம் நாளில், நாடக நடிகையாக இருந்த பிந்து என்பவரை திருமணம் செய்து கொண்டார்.
# ஹரீஷ் பேரடி

## திரைத்துறை வாழ்க்கை

கோழிக்கோட்டு அரசுப் பள்ளியில் ஐந்தாம் வகுப்பு படித்த போது பள்ளி நாடகமொன்றில் நடித்தார். அப்பு, உண்ணி என்ற இரு கதாப்பாத்திரங்களை மட்டுமே கொண்டு ஜெயப்பிரகாஷ் குளூர் இயக்கிய *அப்புண்ணிகள்* என்ற நாடகத்தில் உண்ணி என்ற வேடத்தில் நடித்தார். இந்நாடகம் கிட்டத்தட்ட 12 ஆண்டுகளில் 3,500 முறைக்கு மேல் அரங்கேற்றப்பட்டது.  
இவர் சிபி மலையில் எடுத்த *ஆயிரத்தில் ஒருவன்* என்ற திரைப்படத்தில் நடிக்கத் தொடங்கி, பின்னர் ரெட் சில்லீஸ், லெப்ட் ரைட் லெப்ட் போன்ற திரைப்படங்களில் நடித்தார்.
| |மலையாளம்
|-
|2018
|மூன்னர
|-
|2018
|ஐங்கரன்
|தமிழ்
|}